Johannes Roaldsen Fürst

Johannes Roaldsen Fürst (født 20. august 1992 i Oslo) er en norsk manusforfatter og skuespiller.

Johannes Roaldsen Fürst er sønn av Kalle Fürst, og Fürst startet som barneskuespiller, og hadde mange biroller i blant annet i Sesam Stasjon, Familiesagaen de syv søstre, Nå er det nå, en NRK TV-serie fra 2000. Etter det spilte Fürst Frode i sin første spillefilm, Fia og klovnene fra 2003.

I 2002 fikk Fürst en sentral rolle som guttungen Lars i Jul på Månetoppen som ble første gang vist på NRK i 2002. Fürst spilte gutten Frank i Fridtjofs jul i 2006.

Hele barndommen og ungdomstiden drev Fürst med revy. En periode spilte han Egon Olsen i Olsenbanden junior på teater. Fürst spilte også i Olsenbanden Junior på cirkus som barnehjemsbarn og danser. I voksen alder var Fürst med i kortfilmen Roaming fra 2012, og På fylla, en TV-serie fra 2017 som gikk på NRK.

Fürst spilte vestkantgutten Leo og hadde selv manus på Dplay-serien Hvite gutter. Fürst deltok i Beat for Beat.

Referanser

Eksterne lenker 
 

Norske skuespillere
Norske manusforfattere
Personer fra Oslo